ОТЧЁТ О ФОЛЬКЛОРНОЙ ПРАКТИКЕ

Дворякова Александра Фёдоровича

Место записи: д.Тимоново, Климовичский район, Могилёвская область

Время:10 дней (с 6 по 16 августа).

В данной работе достигнута цель проведения фольклорной практики - закрепление теоретических знаний студентов о жанровой системе фольклора посредством участия в процессе научного наблюдения над составом активно бытующего славянского фольклора.

В данном отчёте записано 50 элементов устного народного творчества (жанры будут указываться после каждого записанного фольклорного элемента)

Фольклорные элементы были записаны от одного исполнителя (информация о нём будет расположена ниже)

Отношение к фольклору, самодеятельности и современной эстраде у разных возрастных групп отличается. Прежде всего, старшее поколение всё ещё акцентирует своё внимание на фольклоре и самодеятельности, в то время как младшее поколение интересуется современной эстрадой. У младшего поколения интерес к фольклору невелик, что грозит постепенным забыванием древней, а поэтому уникальной культуры своего народа, утратой корней, которые связывают нас с нашими предками.

В репертуаре исполнителей значительная доля традиционного фольклора находится в определённых источниках знания фольклора. Важную роль играют книги, школа, а также радио. Многие песни исполняются творческим коллективом (коллектив «Народный») в местном Доме культуры в котором также размещена сельская библиотека. В настоящее время активно используются следующие фольклорные жанры: лирические песни и частушки (данные жанры могут использоваться во время празднования многих событий: крестины, свадьба, день рождения), а также во время таких праздников, как Купалье и Коляда. Записаны по воспоминаниям многие заговоры, которые сейчас почти не используются.

Хочется отметить, что в массовом художественном творчестве народа наблюдается такое явление как яркая экспрессивность, особое выражение своих эмоций при исполнении определённых песен. Это связано с определёнными ассоциациями, воспоминаниями, которые возникают у исполнителя при исполнении, что придаёт фольклорному элементу ещё большую красоту и уникальность.

Недалеко от д. Тимоново создан детский фольклорный коллектив «Астраначка» Стародединского сельского клуба. Основатель коллектива — учитель Стародединской базовой школы Мария Михайловна Баранова. Этот коллектив успешно выступает на разных престижных фестивалях фольклорного искусства и удостаивался наград на пятом Республиканском фестивале данного творческого направления «Берагіня», который проводился в посёлке городского типа Октябрьский в Гомеле.

Итак, теперь следует перейти к записи фольклорных материалов, которые были предоставлены респондентом.

1.Первым предоставлено самое любимое произведение респондента – лирическая песня:

Пасею я гурочкі

НізЕнька над вадою,

САма буду паліваці

Дробнаю слязою.

САма буду паліваці

Дробнаю слязою.

Выраслі гурочкі

Ў чатыры радочкі,

Не бачу ўжо міленькага

Чатыры гадочкі.

Не бачыла ўжо міленькага

Чатыры гадочкі.

Толькі і спаткала,

Як этапам гналі,

Я ж хацела ручку даці,

Ды стража стаяла.

Я ж хацела ручку даці,

Ды стража стаяла.

Я яго клікАла,

А ён мне ні слова:

Махнуў толькі мне платочкам, —

Будзь, міла, здарова.

Махнуў толькі мне платочкам, —

Будзь, міла, здарова.

Я яму пісала

Беленькі лісточак —

Прыяджай, мой міленькі,

Хоць жа на часочак.

Прыяджай, мой міленькі,

Хоць жа на часочак…

(\*расстановка ударений в диалектных словах и в словах, которые произносятся необычно,будет производиться посредством выделения в словах гласных, на которые падают ударения)

2.В д. Тимоново существует устойчивое выражение, которое образовалось от названия близлежащей деревни и человека, жившего там. Устойчивое выражение «Гиреевичская Настя» (образовалось от названия деревни Гиреевичи и человека, жившего в этой деревне) в своём значении подразумевает плаксивого человека, который капризничает и требует только своего. Следует учесть, что это устойчивое выражение используется только на данной территории, и поэтому является уникальным.

3.Данную песню принято петь во время весенних праздников:

Маладзіца.

Вясна. У яе вочы матулі.

Сасна. Закувалі зязюлі.

Сінявокая кветка цвіце.

Ноч далёкая зоркі пляце.

Залятае старанна ў сузор’і,

Адлятае, як хваля на ўзмор’і.

Быццам белая мара, плыве.

Нібы смелая хмара, ў траве.

Заблудзілася дожджыкам майскім.

Нарадзілася дроздзікам райскім.

І ў садзе сядзіць ля ранета.

А ў паглядзе тваім ужо лета.

4.Юмореска

 (Респондент) Неяк салдату у армію прыйшло пісьмо ад жонкі. Піша яна, што ўсё добра, дзеці вучацца добра і так далей. Але ж просіць, каб ён прыехаў хутчэй. Трэба было нешта пачыніць, а з іх ніхто не змог гэтага зрабіць. Ды напісала пра гэтае “нешта” так: “Што вісела – на лаўку села, а што баўталася, тое на месцы засталася”.

Думаў салдат, думаў, ды ўсё роўна не мог зразумець, пра што жонка так сказала. Загадка, ды ўсё тут! І таварышы яго, і камандуючыя думалі, што гэта можа быць, ды таксама не зразумелі. Нарэшце далі яму адгул, едзе ён дадому, зайшоў у хату, і толькі потым зразумеў, пра што размова была, ды як зарагатаў. Аказалася, што гэта былі часы з маятнікам, якія ён купіў і не растлумачыў сям’і, як імі карыстацца. Яны астанавіліся, бо іх ніхто не завёў.

5. Больше всего респондент поделился песнями.

А ў полi вярба,

А пад вярбой вада.

 Там хадзіла і гуляла

 Дзеўка малада.

 Хлопец да вады,

 І дзеўка да вады.

 - Ты пастой, дзяўчыначка,

 Дай каню вады.

 - Рада б пастаяць,

 Каню вады даць.

 Маім босенькiм ножкам, -

 Сцюдзёна стаяць.

 - Я знiму парчу,

 Ножкi увярчу,

 А назад як я вярнуся -

 Туфелькі куплю.

 - Не купляй ты мне,

 А купi ж сабе:

 У мяне ёсць мамка з таткам,

 Яны купяць мне.

А ў полi вярба,

А пад вярбой вада.

 Там хадзіла і гуляла

 Дзеўка малада…

6.Песня про материнскую любовь:

Ой, у лузе пры дарозе,

 Дзе цячэ крынiца,

 Выпраўляла у салдаты

 Сына удавiца.

 Ой, сядлаў ён конiка,

 Нiзенька скланiўся:

 - Прабачайце, добры людзi,

 Можа з кiм сварыўся.

 Залiвайце дарожаньку,

 Кабы не пылiла.

 Суцяшайце матуленьку,

 Кабы не тужыла.

 Запытала сына мацi:

 - Калi прыйдзем ў госцi?

 - Калi вырасце травiца

 Ў сенях на памосцi.

7.

Ой, хацела ж мяне маці

Ды за першага аддаці,

 А той первы,

 Первы няверны, —

Ой, не аддай мяне, маааааці!

Ой, хацела ж мяне маці

Ды за другога аддаці,

 А той дрУгі

 Ходзіць да падругі, —

Ой, не аддай мяне, маааааці!

Ой, хацела ж мяне маці

Ды за трэцяга аддаці,

 А той трэці,

 Нібы ў полі вецер, —

Ой, не аддай мяне, мааааааці!

Ой, хацела ж мяне маці

За чацвёртага аддаці,

 А той чацвёрты —

 Ні жывы, ні мёртвы, —

Ой, не аддай мяне, маааааці!

Ой, хацела ж мяне маці

Ды за пятага аддаці,

 А той пяты —

 П'яніца ж пракляты, —

Ой, не аддай мяне, маааааці!

Ой, хацела ж мяне маці

Ды за шостага аддаці,

 А той шосты —

 Малы, недарослы, —

Ой, не аддай мяне, мааааці!

Ой, хацела ж мяне маці

Ды за сёмага аддаці,

 А той сёмы —

 Прыгожы ды вясёлы...

Ён не схацеў мяне ўзяаааці!

8.

Хлопча пашаньку пахае, ой-ёй-ёй!

 Ў яго сошанька крывая, ой, божа ж мой!

Прыйшла к яму чарнявая, ой-ёй-ёй:

 — Вазьмі мяне, хлопец, замуж, ой, божа ж мой!

Дзеўка замуж захацела, ой-ёй-ёй!

 Ледзь уся не абамлела, ой, божа ж мой!

Хлопец здуру ажаніўся, ой-ёй-ёй!

 Навек жонкай падавіўся, ой, божа ж мой!

Ані лыжкі, ані міскі, ой-ёй-ёй!

І вісяць там тры калыскі, ой, божа ж мой!

Ля калыскі трэба нянькі, ой-ёй-ёй!

 А ля печы супаваркі, ой, божа ж мой!

Даў ёй хлопец тры капейкі, ой-ёй-ёй:

 — Пайдзі купі хлеба-солі, ой, божа ж мой!

Хлеба, солі не купіла, ой-ёй-ёй!

 На базары заблудзіла, ой, божа ж мой!

9.

Рэчанька вузкая, вадзіца мутная,

 Да чаго ты, дзяўчыначка, сягоння смутная?

 — Да як жа мне жыці, вясёлаю быці?

 Каго люблю, каго люблю я не магу забыці.

 Прыляцела птушка, села на прывале.

 Вот няма, не відаць, каго я кахала.

 Сівы селязенька стаў вутцы на ножку,

 Вот няма, не відаць мілога на ложку.

 Соўнышка заходзіць, мілы не прыходзіць,

 Толькі знаю, панімаю-за другою ходзіць.

10.

— Дзяўчыненька, шуміць гай,

 — Дзяўчыненька, шуміць гай,

 Каго верна любіш, то не забывай.

 Каго верна любіш, то не забывай.

 — Няхай шуміць, хай гудзе:

 — Няхай шуміць, хай гудзе:

 Ды хто верна любіць — той і сам прыбудзе.

 Ды хто верна любіць — той і сам прыбудзе.

 — Дзяўчыненька, адчыні,

 — Дзяўчыненька, адчыні,

 Хаця ж маё сэрца развесялі.

 Хаця ж маё сэрца развесялі.

 — Ой, не буду адчыняць,

 — Ой, не буду адчыняць,

 Бо захочаш ночаньку начаваць.

 Бо захочаш ночаньку начаваць.

 — Ой, не буду, не буду,

 — Ой, не буду, не буду,

 Толькі ўзыйдзе месячык, я пайду.

 Толькі ўзыйдзе месячык, я пайду.

 Мы сядзелі да зары,

 Мы сядзелі да зары,

 Пакуль стала відненька на двары.

 Пакуль стала відненька на двары.

 Зышоў месяц і зара,

 Зышоў месяц і зара,

 Аставайся, мілая, здарова!

 Аставайся, мілая, здарова!

11.

— Дробны дожджык

 Ды накрапае,

 Выйдзі, дзяўчына,

 Сэрца ж жадае.

 Выйдзі, дзяўчына,

 Сэрца ж жадае.

— Да цябе б выйшла,

 Не пусціць маці.

 Яна гаворыць:

 "Пара табе спаці".

 Яна гаворыць:

 "Пара табе спаці".

— Буду да ранку

 Цябе чакаці,

 Ля тваіх вокан

 Буду стаяці.

 Ля тваіх вокан

 Буду стаяці.

— Ціха, мой любы,

 Маці заснула,

 Ціхенька выйду,

 Каб не пачула...

 Ціхенька выйду,

 Каб не пачула...

А ў чыстым полі

 Вецер гуляе,

 Хлопец з дзяўчынкай

 Песню спявае.

Хлопец с дзяўчынкай

Песню спявае.

12.

Там, у зялёненькім садочку,

 Салавейка шчабятаў.

 Віць-віць-віць, цёх-цёх-цёх,

 Ай-яй-яй, ох-ох-ох,

 Салавейка шчабятаў.

Там, у зялёненькім садочку,

 Казак дзяўчыне гаварыў.

 Віць-віць-віць, цёх-цёх-цёх,

 Ай-яй-яй, ох-ох-ох,

 Казак дзяўчыне гаварыў.

— Ой ты, дзяўчына чарнаброва,

 Ой, ці ты пойдзеш за мяне?

 Віць-віць-віць, цёх-цёх-цёх,

 Ай-яй-яй, ох-ох-ох,

 Ой, ці ты пойдзеш за мяне?

— Ой, не пайду я за цябе,

 У цябе хаты немае.

 Віць-віць-віць, цёх-цёх-цёх,

 Ай-яй-яй, ох-ох-ох,

 У цябе хаты немае.

Мая матуля цябе знае,

 Ты той казача, што гуляе.

 Віць-віць-віць, цёх-цёх-цёх,

 Ай-яй-яй, ох-ох-ох,

 Ты той казача, што гуляе.

— А я маці не баюся,

 А я з табою ажанюся.

 Віць-віць-віць, цёх-цёх-цёх,

 Ай-яй-яй, ох-ох-ох,

 А я з табою ажанюся.

13.

О, які мне цяжэнька,

 О, які мне нудненька,

 Мілы дома не начуе;

 А мне страшна спаці,

 Самы едны ў хаце,

 То мяне не любуе.

 Ліхая доля моя,

 Чы не свая воля,

 Што не ідзе да дому спаці.

 Ды чы я вдовіца,

 Чы я маладзіца,

 Сама адна начаваці?

 Гляжу а палночы,

 Праглядала очы,

 Міленькага чакаючы.

 А ці ж мой міленькі,

 Взяўшы за ручэнькі,

 Чужу жонку праважае.

 Штоб табе, міленькі,

 Зараслі сцежанькі,

 Што па ночы ходзіш.

 Ідзі ты да дому,

 Не чыні сарому,

 Не ідзі ужо спаці.

 Ідзі, не кружыся,

 Са мною лажыся,

 Чы не люба маладзіца?

 Чы не руса коса,

 Чы я не хараша,

 Чы не чорнаброва?

 Выйшла малодунька

 Да сваго любонька,

 Ручку пацалавала.

 Хадзі, мой галубе,

 Ты ж мне так надобе,

14.Обряд.

Если лето выдалось очень жарким и нет дождя, то можно попробовать совершить обряд, благодаря которому вскоре пойдёт дождь. С помощью респондента я опишу обряд.

Сначала берутся веточки вербы, которые освящают в церкви на Вербное Воскресенье (они должны храниться в доме в красном углу, там, где находится икона). Следует взять эти веточки и три раза пройтись вокруг дома по часовой стрелке, держа веточки в левой руке. Правой рукой нужно перекреститься, говоря при этом слова: “Вецер-вятрыска, прыгані тучы, хай напояць зямельку для добрага ўраджаю”. Слова нужно сказать три раза, после три раза перекреститься. Совершать этот обряд нужно лучше всего вечером.

15.Легенда

Людзі казалі, што яшчэ даўным-даўно, калі Ціманава называлася інакш, а Клімавічы таксама, калі на гэтых месцах былі балоты непраходныя, то жыў пан. Захацеў ён аднойчы праехацца па сваім валоданням на павозцы. Так вось ехаў ён ды папаў у балота. Пан з павозкай ўжо напалову затануў, ды на яго шчасце недалёка былі два браты : Клім і Цімон. Яны выцягнулі пана з балота, і за гэта пан падараваў ім шмат багаццяў і назваў у іх гонар два паселішчы. У гонар Кліма назвалі горад Клімавічы, а ў гонар Цімона - вёску Ціманава. Вось так узніклі назвы горада і вёскі.

16. Вот такие игры существовали раньше:

Первая из них называется «Баяры»

У гэтай гульні хлопцы і дзяўчаты становяцца ў два шэрагі, бяруцца пад рукі. Спачатку наступае гурт хлопцаў (у гульні іх назывюць баярамі), а потым і дзяўчат (іх завуць цароўнамі).

Хлопцы кажуць:

-Цароўна, добры вечар!

Дзяўчаты адказваюць:

Баяры, на здароўе!

“Далей ідзе дыялог, прыкладна такі:

-Цароўна, пусці ў горад!

-Баяры, нашто ў горад?

-Цароўна, дзевак сватаць!

-Баяры, дзеўкі малы.

-Цароўна, перарослі!

-Баяры, ручнічкоў не ткалі.

-Цароўна, ужо ў трубочках!

-Баяры, каторую?

Тут адзін з хлопцаў выходзіць уперад, кажа ў рыфму:

-А мне тая спадабалась,

-Што прыгожа ўсміхалась.

Пасля гэтага хлопец выбірае сабе дзяўчыну з дзявочага гуртка, цалуе яе, бярэ за руку і вядзе ў свой гурт. Гульня працягваецца пакуль ўсе дзяўчаты будуць забраныя ў хлапечы гурт.”

17.Гульня “Цяцерачка”

Хлопцы і дзяўчаты становяцца ў дзве калоны, парамі бяруцца за рукі, падымаюць іх, утвараючы "вароты" паміж калонамі. Дзяўчына з першай пары ўцякае ад хлопца па ўнутранай сцежцы, а хлопец даганяе яе па знешняму колу. Калі хлопцу ўдаецца яе злавіць, то ён цалуе дзяўчыну, яна становіцца ў канец дзявочай калоны, а хлопец ідзе на сваё месца і цяпер ўжо ловіць сваю другую суседку. Калі ж дзяўчыне ўдаецца ўцячы, то яна вяртаецца на сваё месца і яе ўжо будзе даганяць другі хлопец, а той што не змог злавіць, становіцца ў канец хлапечай калоны. Пры гэтым усе спяваюць песню:

“Я цяцерку пасу,

Ды ух, я! (повторяется после каждого предложения)

На зялёным лугу,

А цяцерка пад мост,

Я цяцерку за хвост.

Было ў бацькі тры сыны,

Ды ўсе яны Васілі:

Адзін коней пасець,

Другі лапці пляцець,

Трэці сядзіць на камені,

Дзержыць дуду на рамені.

Ах ты, дудка мая,

Весялушка мая,

Весяліла ты мяне

На чужой старане.

Як ударыла дуда

Па ўсім струнам і басам

Разняслося па лясам,

Па зялёным дубравам!”

18.Яшчэ адна цікавая гульня называецца “Явар”

Два чалавекі бяруцца за рукі, падымаюць іх над галавой, утвараючы "мост". Астатнія ўдзельнікі ўтвараюць карагод, прабягаючы пад гэтым мастом. Калі песня заканчваецца, тыя, што рабілі "мост", ловяць бягучых з карагода, а тыя імкнуцца выслізнуць. Злоўленыя таксама становяцца "мостам" і становяцца побач. Перамагае той, каму ўдаецца найдаўжэй ўцячы ад "моста". Пры гэтым спявецца песня:

“Явар, яваровы людзі,

Што вы тут рабілі,

Мы рабілі моста

На пана староста,

Сцежачкамі застаўлялі,

Аднаго нам пакідалі,

Перша пуста,

Друга распуста,

Перша малявана,

ДрУга затрымана.”

19. Вот несколько поговорок, которые были известны респонденту ещё в молодости:

Калі ж будзе многа снега-будзе ўдосталь усюды хлеба.

Бабка надвое варажыла: ці памрэ, ці будзе жыва.

Гора і бяда хоць мучаць, ды жыць вучаць.

Трэба нахіліцца, каб з ручая вады смачнай напіцца.

Шануй сябе, то й людзі шанаваць будуць.

Скупы двойчы плоціць, а дурны двойчы ходзіць.

Багаты дзівіцца, чым бедны жывіцца, а бедны дык смяецца, дзе ў багатага дзяецца.

Будзем вучыцца, пакуль смерць лучыцца.

Дзе коратка, там рвецца-дзе балюча, там б'ецца.

Была нядзеля - і мы дудзелі, цяпер серада - працуй, грамада.

20.Также респондент впомнил несколько загадок, которые и я постарался разгадать:

Крыкнуў-гаркнуў вол на сто гор. (Гром)

Ляціць конь заморскі, іржэць ён па-польску; хто яго заб'ець,той сваю кроў пральець (Камар)

Без рук, без ног, ды на дрэва лезець (Хмель)

Ішоў чалавек дарогаю, ажно ўдвох сена грабуць. Калі брат з сястрой - спешна вам, а мужык з жаной - смешкі ды жарты.- А не брат з сястрой, не мужык з жаной,- мая матка яе матцы свякроўка была (Бацька з дочкай)

Сам я тонак, як паясок, мой востранькі насок, як я выйду на поле ваяваці высокіх панічоў у злаце: яны ж на мяне лезуць, а мае зубкі іх рэжуць (Серп)

Сядзіць паненка ў каморы, яе косы на дворы (Маркоўка)

Сямсот сарочак, сямсот намётак, а дунець вецер, адкрываець іх да гола цела, хоць і адзежа на мне ўся цэла (Курыца)

Ні вокан, ні дзвярэй - поўная хатка ў ёй людзей (Пчолы)

Дзве жнейкі цераз мяжу жнуць-жнуць, а адна другой не бачаць (Вочы)

Ляціць без крыл па сто тысяч міль (Вецер).

21.Сказка про вола.

Быў сабе вол, баран, гусак ды й пеўнік. Надыходзіла зіма, дык вол кажа:

- Ведаеце што? - зіма надыходзіць, холад будзе, - пастаўма мы з вамі хатку.

Дык тыя на яго як напалі:

- Выдумаў ліха ведае што! Дык стаў сам, калі такі майстра. У нас ёсць пер'е, у барана - воўна, то й не памерзнем мы ніколі.

- Ну,вы як сабе хочаце, а я сваё зраблю.

Як тыя пайшлі, вол паставіў хатку, нанасіў сена, саломы ды і ляжыць сабе, як пан.

Вось надыйшла зіма з марозам. Прыбягаюць да яго пеўнік, баран і гусак.

- Пусьці нас, дзядзька, у хатку, бойся Бога, такі мароз, мы памерзьнем!

А гусак падняў ножку й кажа:

- Бач, дзядзька, якія ў мяне ножкі чырвоныя! - зараз паадпадаюць.

- А вы, - кажа вол, - гультаі! Не пушчу! Як хаткі, дык няма каму паставіць, а як пагрэцца, то ёсьць каму!

Але тыя як пачалі лямантаваць, прасіцца: «А мой дзядзечка, а мой ты такі, а мой сякі, а мой гэтакі!» - вол пашкадаваў і пусьціў. Дык пеўнік зараз палез на печ грэцца, гусак ходзячы па хаце ўсё тупоча, каб ногі разагрэць, баран лобам у сцяну лупіць - грэецца, а вол есьці ім варыць.

А вось прыходзіць воўк, адчыняе ад хаткі дзьверы, а баран нечакана як вытне яму раз лобам, як не паправіць; гусак давай шчыпаць, вол рагамі, а певень на печы спалохаўся і ўсё крычыць: «Ку-ка-рэ-ку». Воўк як панясецца наўцекі да сваіх і кажа:

- А мае-ж вы браткі, мае саколікі, гэта-ж у лесе кавалі хатку паставілі - паўнютка кавалёў! Як увайшоў, дык адзін як даў мне молатам, другі віламі зялезнымі, а трэці давай шчыпцамі ціснуць, а яшчэ адзін нейдзе з печы ўсё крычыць: «Ды падавайце-ж мне яго сюды! Ды падавайце-ж мне яго сюды!» Мала я не абамлеў. Маю я шчасьце, што гэтак не было, бо, каб ня дай Божа, дык той, з печы злезшы, чыста з мяне скуру здзёр-бы.

22.Песни:

Ой ты север, ты север далёкий,

Ой, ты север да родные края,

Так зачем же ты, север далёкий

Разлучил мою жизнь навсегда?

Так зачем же ты, север далёкий

Разлучил мою жизнь навсегда?

До тебя никого не любила,

До тебя не болела душа.

Свою молодость я погубила,

Лишь как только узнала тебя.

Свою молодость я погубила,

Лишь как только узнала тебя.

Первый ты покорил моё сердце,

Первый раз я узнала любовь.

Первый раз я узнала, что значит

Бьётся сердце, волнуется кровь.

Первый раз я узнала, что значит

Бьётся сердце, волнуется кровь.

Хоть уедишь далёко-далёко,

Хоть уедишь совсем далеко-

Все равно я любить тебя буду,

Потому что забыть нелегко.

Все равно я любить тебя буду,

Потому что забыть нелегко…

23.Зялёная вішня.

Зялёная вішня з-пад корня ня выйшла,

Аддала мяне маці, дзе я непрівычна.

. Аддала мяне маці, дзе я непрівычна.

Як выйду на горку, як крікну да дому:

“Варі, маці, вячэрю, ды нА маю долю,

Варі, маці, вячэрю, ды нА маю долю.”

Варіла-варіла ні трошку ні мала,

“Няма табе, дочка, ні міскі ні ложкі,

Няма табе, дочка, ні міскі ні ложкі.”

І міску пабіла, і ложку зламіла

“Ідзі туды, дочка, дзе лета рабіла,

 Ідзі туды, дочка, дзе лета рабіла.”

“Ці я ж табе, мамка, ваду не насіла?

Аддала мяне, мамка, штоб я галасіла,

 Аддала мяне, мамка, штоб я галасіла…”

24. “А я ў полі раблю…”

А я ў полі рАблю, буракі сявАю,

А як прійдзець вечар- Васіля чакаю,

А як прійдзець вечар- Васіля чакаю.

Едзе-едзе Вася каля маёй хаты,

У новенькам касцюме-не магу пазнаці,

У новенькам касцюме-не магу пазнаці.

“Чаго, Галя, смутна, чаго зажурілась?

Ці галоўка больна, ці ператамілась?

Ці галоўка больна, ці ператамілась?”

“Не галоўка больна, не ператамілась,

БАюсь-бАюсь, Вася, што ты мяне кінеш,

БАюсь-бАюсь, Вася, што ты мяне кінеш.”

“Брось ты, Галя-Галя, брось ты выдумляці,

Я яшчэ ня думаў цябе пакідаці,

Я яшчэ ня думаў цябе пакідаці.”

25.Песня про чекиста.

В молодого чекиста

Была влюблена,

Он любил меня ложно-

Поверила я.

Он любил меня ложно-

Поверила я.

Однажды на танцах

Была веселА,

Хорошо танцевала,

И всех завлекла

Хорошо танцевала,

И всех завлекла.

Ко мне подходила

Подружка моя,

Она мне говорила

Всего слова два,

Она мне говорила

Всего слова два.

«Зачем так танцуеш,

Зачем так поёш,

Молодому чекисту

Измену даёш,

Маладому чекисту

Измену даёш?»

«Ни зачем не танцую,

Ни зачем не пою,

Молодого чекиста

Сама я люблю,

Молодого чекиста

Сама я люблю»

Вот кончились танцы,

По залу пройшла,

Низко голову склонила

Всем ручку дала,

Низко голову склонила

Всем ручку дала.

26. Песня“Ой мы проса сеялі, сеялі…”

«Ой мы проса сеялі, сеялі,

Ой лі, ой лі, сеялі, сеялі!»

«А мы проса вытапчам, вытапчам,

Ой лі, ой лі, вытапчам, вытапчам!»

«Чым жа ж вам вытопваць, вытопваць?

Ой лі, ой, вытоптваць, вытоптваць?»

«А мы коней выпусцім, выпусцім,

Ой лі, ой лі, выпусцім, выпусцім!»

«А мы іх пярОймем, пярОймем,

Ой лі, ой, пярОймем, пярОймем!»

«А чым жа ж пераняць, пераняць?

Ой лі, ой лі, пераняць, пераняць?»

«А шаўковым повадам, повадам,

Ой лі, ой лі, повадам, повадам!»

«А мы кОней выкупім, выкупім,

Ой лі, ой лі, выкупім, выкупім!»

«Чым жа ж вам выкупваць, выкупваць?

Ой лі, ой, выкупваць, выкупваць?

«ДАмо сто рублёў, сто рублёў,

Ой лі, сто рублёў, сто рублёў!»

«Не патрэбна тысячы, тысячы,

Ой лі, ой лі, тысячы, тысячы!»

«А чаго ж патрэбна, патрэбна?

Ой лі, ой, патрэбна, патрэбна?»

«А ці можна дзевіцу, дзевіцу?

Ой лі, ой лі, дзевіцу».

«У гурце нашым меньш усё і меньш,

Ой лі, ой лі, меньш усё і меньш!»

«У нашым гурце больш усё і больш,

Ой лі, ой лі, больш усё і больш!»

«У нашым гурце слёзы л’юцца, слёзы л’юцца,

Ой лі, ой лі, слёзы л’юцца».

«У нашым гурце піва п’юць, піва п’юць,

Ой лі, ой лі, піва п’юць!»

27.”Цячэ вада ў ярок”

Цячэ вада ў ярок,

Цячэ вада ў ярок,

А кладачку ды занясло…

А кладачка ж тоненька,

Вада ж халодненька,

А я малодзенька.

А кладачка ж тоненька,

Вада ж халодненька,

А я малодзенька.

А вочы чорныя,

А вочы чорныя,

Каго вы гледзяцЕ?..

Бо тут яго няма,

Бо тут яго няма,

Каго вы любіце.

Бо тут яго няма,

Бо тут яго няма,

Каго вы любіце.

Іванька не прыйшоў,

Іванька не прыйшоў,

Я да яго зайду,

Вады з крынічанькі,

Вады з крынічанькі,

Я яму занясу.

Вады з крынічанькі,

Вады з крынічанькі,

Я яму занясу.

Вады ня буду піць,

Вады ня буду піць,

Вада чароўная.

Люблю Марусю я,

Люблю Марусю я,

Маруся суджана.

Цячэ вада ў ярок,

Цячэ вада ў ярок,

А кладачку ды занясло…

А кладачка ж тоненька,

Вада ж халодненька,

А я малодзенька.

А кладачка ж тоненька,

Вада ж халодненька,

А я малодзенька.

28. Рушнікі.

У суботу Янка ехаў ля ракі,

Пад вярбой Маруся мыла рушнікі.

-Пакажы, Маруся, броды земляку,

Дзе тут пераехаць на кани раку.

Пакажы, Маруся, броды земляку,

Дзе тут пераехаць на кани раку.

-Адчапіся, хлопча, едзь абы-куды,

Не муці мне толькі чыстае вады…

У маркоце Янка галавой панік,

Упусціла дзеўка беленькі рушнік.

У маркоце Янка галавой панік,

Упусціла дзеўка беленькі рушнік.

-Янка, мой саколік, памажы хутчэй,

Ой, плыве, знікае рушнішок з вачэй!

-Любая Маруся, я вады баюсь,

Пацалуй спачатку, бо я утаплюсь.

Любая Маруся, я вады баюсь,

Пацалуй спачатку, бо я утаплюсь.

Супыніўся гнЕды пад вярбой густой,

Цалавала Янку Маруся над вадой…

Стала вельмі ціха на ўсёй зямлі –

Па рацэ далёка рушнікі плылі…

29.”Кацілась, кацілась.”

Кацілась, кацілась калода з печы

Ды ўдарыла, ўдарыла мілога ў плечы.

Нехай мілы знае, знае, хай знае,

Нехай мілы разам дзвух не кахае.

Раз міргае Ніне, а другі – Марыне,

Разрывае сэрца мне на палавіны,

Прыйдзецца, міленькі, цябе спытаці:

Якую захочаш замуж узяці.

-Ой, даруй мне, Ніна, даруй, Марына,

Ад пытанняў вашых лезе чупрына.

Жалью вам сягоння хачу сказаці

Не дае жаніцца мне мая маці.

Каб ты на вячоркі к нам не прыходзіў,

І нас маладзенькіх болей не зводзіў,

Каб ты на дарозе ды спатыкаўся,

Як ад нас абеіх ты адцураўся.

-На што мне здаліся тыя вячоркі,

Каб там выслухоўваць іх адгаворкі.

Пайду да суседкі я да Марусі

І назло ўсім ім ды ажанюся!

30. “Свецяць зоры…”

Свецяць зоры нам с табою

У нябёсах да відна.

Многа зорак над зямлёю,

А зямля заўжды адна.

Заўсёды яна будзе адна,

 У сэрцы дарагая,

Заўсёды яна будзе адна,

Заўсёды яна толькі адна,

Жыццё нам зберагае,

Заўсёды яна толькі адна.

Бачыць зорную прастору

Любіш ты, і я люблю,

Каб свяцілі ярка зоры,

Трэба думаць пра зямлю.

Каб свяцілі ярка зоры,

Трэба думаць пра зямлю.

Заўсёды яна будзе адна,

 У сэрцы дарагая,

Заўсёды яна будзе адна,

Заўсёды яна толькі адна,

Жыццё нам зберагае,

Заўсёды яна толькі адна.

31.”Зязюля”

Прыляцела зязюля,

Стала кукаваці.

Гэта не зязюля,

А родная маці,

Гэта не зязюля,

А родная маці,

Яна прыляцела

Дочку ратаваці.

Ой, ты, маці, маці,

А ці ты ж не знала,

Што твая зязюля

Горка гаравала?

Горка гаравала,

А ні хлеба-солі,

Роднай маёй маці,

Цяжка жыць без долі…

32. “Жаўнер.”

Як пад горкай, ля вады

Гуляў жаўнер малады.

Ой да, ой да люлі,

Гуляў жаўнер малады.

Ой да, ой да люлі,

Гуляў жаўнер малады.

А пад горкай, пад гарой

Ішла дзеўка за вадой,

Ой да, ой да, люлі,

Ішла дзеўка за вадой.

Ой да, ой да, люлі,

Ішла дзеўка за вадой.

Ішла дзеўка за вадой,

За сцюдзёнай, ключавой,

Ой да, ой да, люлі,

За сцюдзёнай, ключавой.

Ой да, ой да, люлі,

За сцюдзёнай, ключавой.

За ёй жаўнер малады

Крычыць: “Дзеўчына, пастой”

Ой да, ой да, люлі,

Крычыць :” Дзеўчына, пастой”

Ой да, ой да, люлі,

Крычыць :” Дзеўчына, пастой”

Красна дзеўка, не ўцякай,

Жаўнерку вады падай.

Ой да, ой да, люлі,

Жаўнерку вады падай.

Ой да, ой да, люлі,

Жаўнерку вады падай…

33. “Каля млына”

Каля млына,

Каля млына

Расцвяла каліна,

Там дзяўчына,

Ваду брала,

Сама чарнабрыва.

Я набрала,

Я набрала,

Яшчэ набірала.

Адна дочка ў маці была

Да і та гора знала.

“Пусці, маці, пагуляці,

Я не забаўлюся.

Як запЯе першы певень-

Я дамой вярнуся”.

Пяе певень, пяе дрУгі,

Кура ўжо сакоча.

Кліча маці вячэрАці,

А дачка ня хоча.

“Ой, вячэрай, мая маці,

Калі наварыла.

Мне сягоння, мая маці,

Вячэра не міла.”

“Ой, пайду я ў лес па дровы,

Ой, гора мне, гора.

Не пайду я за старога-

Барадою коле.

А пайду я за такога,

Што не мае вусаў,

Ён на мяне кіўне, моргне,

А я засмяюся.”

 Каля млына,

Каля млына

Расцвяла каліна,

Там дзяўчына,

Ваду брала,

Сама чарнабрыва…

34. “Мяцеліца”

На дварэ мяцеліца,

Коня шпаркі бег.

Верыцца-не верыцца-

Едзе да цябе.

Еду да каханачкі,

Да сваёй красы.

Вы спявайце, саначкі,

Грайце, палазы.

На дварэ мяцеліца,

Белы снегавей,

А дарога сцеліцца

Усе далей, далей.

Снегам запарошана

Голле на вярбе.

Да цябе, харошая,

Едзе да цябе.

Еду да каханачкі,

Да сваёй красы.

Вы спявайце, саначкі,

Грайце, палазы.

35. “Вясна-красна.”

Вясна-красна наставала,

Снягі з поля саганяла,

Ой, вясёлая!

Ой, зялёная!

Звесяліла зямлю, ваду,

У мяне, у мяне маладу.

Ой, зямлю, ой, ваду!

У мяне маладу!

А дзе горы-даліначкі,

Там дзевачкі-парабочкі.

Ой, гуляючы, ой, спяваючы,

Ой, вясну-красну праслаўляючы,

Ой, гуляючы, ой, спяваючы,

Ой, вясну-красну праслаўляючы!

Ой!

36.”Адчапіся ты, Цімох!”

“Адпусці мяне, Цімох! Ох,ох,ох!

Стала цёмна ва дварох! Ох,ох,ох!

Ну, Цімошанька, бывай! Ай,ай,ай!”

А ён кажа: “Пачакай, пачакай!

Хоць хвіліначку пастой! Ой,ой,ой!

Пагаворым мы з табой! Ой,ой,ой!

Я ж казаў не для пацех! Эх,эх,эх!

Што люблю я не на смех, не на смех”

Сэрца стукнула ў грудзях! Ах,ах,ах!

“Яшчэ пойдзе па людзях! Ах,ах,ах!

Не цалуй мяне дай бог! Ох,ох,ох!

Адчапіся ты, Цімох, ты, Цімох!”

37. “Вадзіца”

З-пад белага камушіка

Вадзіца бяжа-а-ала,

Вой-ля, вой-ля, вой-ля, ля мошыкі

Вадзіца бяжала.

Там мілая бель бяліла,

Туга выжыма-а-ала,

Вой-ля, вой-ля, вой-ля, бяліла,

Туга выжымала.

Туга-туга выжымала,

Ды мілога ждала,

Вой-ля, вой-ля, вой-ля выжымала,

Ды мілога ждала.

Едзе-едзе мой міленькі,

Ды на сівым коню,

Вой-ля, вой-ля, вой-ля, міленькі,

Ды на сівым коню.

На ім шапачка ражкамі,

Галоўка з кудрамі,

Вой-ля, вой-ля, вой-ля, ражкамі,

Галоўка з кудрамі.

З-пад белага камушіка

Вадзіца бяжа-а-ала,

Вой-ля, вой-ля, вой-ля, ля мошыкі

Вадзіца бяжала.

38. “Сядзіць дзед на пячы”

Сядзіць дзед на пячы,

Баба на прыпечку.

Прыглядзеўся дзед на бабу-

Краше баба дзеўкі.

Прыглядзеўся дзед на бабу-

Краше баба дзеўкі.

Задзівіўся дзед

На дзявоцку уроду,

Узяў бабку ды спіхнуў

З мо-о-оста ды у воду.

Узяў бабку ды спіхнуў

З мо-о-оста ды у воду.

Ой тут, бабка, ой тут любка

Ой тут пакупайся,

Да ў халоднай крынічэньке

Ума набірайся,

Да ў халоднай крынічэньке

Ума набірайся.

39. “Не плач, маладзіца.”

Залатая завушнічка,

Тонкае калечка.

Сінягрудая сінічка,

Дзе тваё калечка?

А ў начЫ блізкавіца,

Некуды падзецца,

Маладая удавіца

Болей не смяецца.

Не плач, маладзіца,

За ночкай сініца.

Расіначку п’е,

Гняздзечка ў’е.

Не плач, маладзіца,

Устала дзяніца.

Па чыстай вадзе

Дзянёчык вядзе.

Асмялелы дождж прастуе,

Ды па шыбах лупіць.

Прыгажуню маладую

Некаму галубіць.

Пад далёкаю вяршынкай

Месяц засвяціўся,

За высокую ялінку

Рожкамі ўцапіўся.

40. “ Ой, зіма, зіма, ты марозная…”

Ой, зіма, зіма, ты марозная,

Нашто ж ты каня, эй, замарозіла?

Нашто ж ты каня, эй, замарозіла?

Каня белага, сівагрывага,

Хлопца й малайца, эй, чарнабрывага,

Хлопца й малайца, эй, чарнабрывага.

А ў таго хлапцА, кучарЫ уюцца,

За яго кудрЫ, эй, дзяўчаты б’юцца,

За яго кудрЫ, эй, дзяўчаты б’юцца.

Вы ж не біецеся, не сварыцеся,

За мае кудры, эй, памірыцеся,

За мае кудры, эй, памірыцеся.

А мае кудры ўюцца не для вас,

Ёсць ў мяне дзяўчына, эй, лепшая за вас,

Ёсць ў мяне дзяўчына,эй, лепшая за вас.

Яна мяне ў бой выправажала,

Яна мае кудры,эй, пазавівала,

 Яна мае кудры,эй, пазавівала.

Ой, зіма, зіма, ты марозная,

Нашто ж ты каня, эй, замарозіла?

Нашто ж ты каня, эй, замарозіла?

41. “І туды гара, і сюды гара.”

І туды гара, і сюды гара,

Паміж тымі горанькамі ясная зара,

Паміж тымі горанькамі ясная зара.

Ясная зара з вечара ўзашла,

Маладая дзяўчынанька па ваду ішла,

Маладая дзяўчынанька па ваду ішла.

Умывалася, прычасалася,

Яна хлопцу маладому спадабалася,

Яна хлопцу маладому спадабалася.

Спадабалася пад крынічкаю,

Руса коса, сіні вочы, бела лічанька,

Руса коса, сіні вочы, бела лічанька.

Воду чэрпала, нахілілася,

Дала яму белы ручкі, зажурылася,

Дала яму белы ручкі, зажурылася.

І туды гара, і сюды гара,

Паміж тымі горанькамі ясная зара,

Паміж тымі горанькамі ясная зара.

(повтор куплета 3 раза.)

42. “Ой, на возеры, возеры”

Ой, на возеры, на возеры,

Ды на сінім, сінім,

Шчодры вечар,

Добры вечар,

Добры вечар.

Там ляжала кладка,

Кладка кядрова.

Там Хрэстова маці

Рызы паласкала.

Хто жа гэты рызы

Будзе апранаці.

Будзе апранаці

Сам Іісус Хрыстос…

Ой, на возеры, на возеры,

Ды на сінім, сінім,

Шчодры вечар,

Добры вечар,

Добры вечар…

43. “А ў лесе, а ў лесе…”

А ў лесе, а ў лесе

Грыбы зарадзілі,

Дзеўкі, бабы ды

Па грыбы хадзілі,

Дзеўкі, бабы ды

Па грыбы хадзілі.

Адна дзеўка

У лесе заблудзіла,

Маладая я ды

Па лесу хадзіла,

Маладая я ды

Па лесу хадзіла.

Прыблудзіла, прыблудзіла

Ды к зялёнаму дубу.

Вот-те сон мне,

Начаваць я буду.

Вот-те сон мне,

Начаваць я буду

Я думала, я думала,

Што дуб зелянЕнькі,

Ажно стаіць, ажно стаіць

Хлопец маладзенькі.

Ажно стаіць, ажно стаіць

Хлопец маладзенькі.

Ой, хлапчына, ой, хлапчына.

Я цябе не знаю.

Выведзь мяне да

На дарогу з краю,

Выведзь мяне да

На дарогу з краю.

А ў лесе, а ў лесе

Грыбы зарадзілі,

Дзеўкі, бабы ды

Па грыбы хадзілі,

Дзеўкі, бабы ды

Па грыбы хадзілі.

44. “Ой, развівайся да сухі дубе…”

Ой, развівайся да сухі дубе,

Заўтра мароз будзе.

Ой, разбірайся, малады казача-

Заўтра паход будзе.

Ой, развівайся, дубе зеляненькі,

У полі пры даліне,

 Ой, збірайся, казак маладзенькі

У паход на чужбіну.

Ой, нахіліўся дубе зеляненькі,

Нахіліўся ў гору,

Ой, вы хлопцы, добрыя малодцы,

Вярніцеся дадому.

Ой, развівайся да сухі дубе,

Заўтра мароз будзе.

Ой, разбірайся, малады казача-

Заўтра паход будзе.

Я і марозу да і не баюся,

Зараз разаў’юся,

Я й паходу да і не баюся-

Зараз пацягнуся.

Ой, сарву ж я ружы кветку,

Да і пушчу на вОду.

Плыві, плыві, ружы кветка

Аж да майго роду.

45. “Салдацікі”

Із далёкіх, із краёў

Ішлі салдацікі дамоў.

Эй, гэй, гэй, гэй,

Ішлі салдацікі дамоў.

Па вузенькай дарожцы

Запыліла вочы ім.

Эй, гэй, гэй, гэй,

Запыліла вочы ім.

То пясочык, то не дым.

То Радзіма, не Берлін.

Эй, гэй, гэй, гэй,

То Радзіма, не Берлін.

А ты, роднае сяло,

 На прыгорачку відно.

Эй, гэй, гэй, гэй,

На прыгорачку відно.

Выхадзіце, сёстры, брацья,

Пераможцаў сустракайце.

Эй, гэй, гэй, гэй,

Пераможцаў сустракайце.

46. “Ой, чаму я, чаму ж не красіва?”

Каля рэчкі, каля броду

Дзяўчына стаіць,

Яна дзівіцца на воду,

Штосьці гаманіць.

Ой, чаму я, чаму ж не красіва,

Ой, чаму, чаму,

Не красіва, не шчасліва,

Ой, чаму, чаму.

Пакахала казачэньку

Рана я з вясны.

Ён высокі, кучаравы,

Вочы чараўны.

Ой, чаму я, чаму ж не красіва,

Ой, чаму, чаму,

Не красіва, не шчасліва,

Ой, чаму, чаму.

Ой, цяженька на сардэньку,

Як ноч прыходзіць.

Мой міленькі, харашэнькі

Да другой заходзіць.

Ой, чаму я, чаму ж не красіва,

Ой, чаму, чаму,

Не красіва, не шчасліва,

Ой, чаму, чаму.

Ён да яе ўсё ходзіць, бо яе любіць,

Яна яму маладзенька

Жонкаю служыць.

Ой, чаму я, чаму ж не красіва,

Ой, чаму, чаму,

Не красіва, не шчасліва,

Ой, чаму, чаму.

47. “А па возеру…:

А па возеру, а па сіняму

Шэры вуці плавалі, плавалі,

Са малымі, са вуцянятамі.

А па пераду была лябёдка,

Адкуль узяўся селязень, селязень,

Белу лебедзь сабе ўзяў, сабе ўзяў.

А па вуліцы, а па шырокай,

Красны дзеўкі гулялі, гулялі,

Карагоды вадзілі, вадзілі.

А па пераду ідзе Алёнка,

Адкуль узяшся Васілёк, Васілёк,

Васілячок маладзенькі.

Усім дзевачкам нізка кланяўся,

Усім дзеўкам нізка кланяўся,

Алёначку сабе ўзяў, сабе ўзяў.

48. “Каляда”

Го-го-го, каза, го-го-го, шэра!

Дзе рожкі дзела?

На соль праела.

Го-го-го, каза, го-го-го, шэра!

Дзе каза ходзіць, там жыта родзіць.

Лезь, каза, на кут, пакажы хамут,

Лезь, каза, на кут, пакажы хамут.

Дзе каза рогам, там жыта стогам,

Дзе каза рогам, там жыта стогам.

Го-го-го, каза, го-го-го, шэра!

Дзе каза хвастом, там жыта кустом.

Го-го-го, каза, го-го-го, шэра!

Дзе каза хвастом, там жыта кустом.

49.”Добры вечар”

Добры вечар, шчодры вечар

Добрым людзям на здароўе.

Добры вечар табе, гаспадар.

Радзі жыта, табе хлеба даю.

Ды віно мне зялёнае,

Добры вечар.

А мы песні вам прынеслі,

Добры вечар.

Хай жа свеціць сонца ясна,

Каб жылося ж мірна, шчасна,

Вам вяселле на ўвесь вечар,

Добры вечар.

50.”Паехала каляда”

Паехала каляда

З канца ў канец.

Каляда, каляда,

Калядзіца мая.

Прыехала каляда

К Янку на двор,

Каляда, каляда,

Калядзіца мая.

Ой ты, Янка, нам кажы,

Чым даруеш?

Каляда, каляда,

Калядзіца мая.

Янка добры гаспадар,

Даў нам шмат чаго у дар.

Каляда, каляда,

Калядзіца мая.